**NU, NU ARE ROST SĂ MAI PLEC**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dedic aceste versuri Preafrumoasei Doamne...

Nu, nu are rost să mai plec

Nu, nu are rost să mai plec

Tristeţea să plece din uşă!

Cu stelele mă joc şi petrec

La tine în suflet, păpuşă!

Îmi place ideea şi vreau

Gerul să plece, nătângul,

Ochiu-mi surâde şi-i dau

Voie să plângă, la stângul.

Ah, cerul se-mbată şi mie

Îmi saltă visul şi pieptul,

Macul jucând în câmpie

Dă voie să râdă, la dreptul!

La tine-i căldură şi floare

Stele şi merii înfloriţi,

Dar pică o ploaie şi doare

Chemarea de ochii iubiţi!

Nu-ţi fie teamă, nu plec!

Tristeţea să plece din uşă,

La tine prin suflet nu trec,

Ci stau... o viaţă, păpuşă!

31.10.2011